Mombasa

Mombasa nya sebengkah nengeri bepantai ti bepalan ba tenggara Kenya ke besepiak enggau Tasik Hindi. Nengeri tu nyadi indu nengeri keterubah Afrika Timur British, sebedau Nairobi diangkat nyadi indu nengeri kena taun 1907. Kemaya tu, nengeri tu nyadi indu nengeri Kaunti Mombasa. Nengeri tu nyadi nengeri pemadu tuai (c. 900 A.D.) sereta nengeri kedua pemadu besaiThe World Factbook. pengudah Nairobi, enggau penyampau tubuh urung 1,208,333 iku orang nitihka pengawa ngitung tubuh ba taun 2019.

Endur Mombasa ti besepiak Tasik India nyadika nengeri tu palan dagang ti besejarah,History of Mombasa | Mombasa, Kenya.   lalu iya udah dikuasa mayuh bengkah menua ketegal endur iya ti strategik. Bup sejarah sekula Kenya ngengkahka penumbuh Mombasa nyadi ba taun 900 AD. Iya tentu udah nyadi sebengkah mengeri dagang ti mujur ba kurun ke-12, baka ti disebut pakar geografi Arab al-Idrisi dalam taun 1151. Iya nyadi sebagi ari Kesultanan Kilwa ari urung pun abad ke-14 nyentukka pengererak kesultanan Mombastone dalam taun 1513. Masjid batu pemadu tuai ba Mombasa, Mnara, udah digaga urung taun 1300. Masjid Mandhry, digaga dalam taun 1570, ngembuan menara ti ngundan lengkung ogee ti spesifik ba pelilih menua nya. Mengeri tu udah nya dipegai sereta dikuasa Empayar Oman ba ujung abad ke-17.

Ba ujung jeman sebedau kolonial, iya nyadi metropolis raban bansa kebun dandang besai, ti nyadi bepanggai ba pengawa kuli ti bepelasarka ngelingi dagang gading. Sepemanjai timpuh moden tumu, Mombasa nyadi palan kunsi dalam jaring dagang Tasik Hindi ke kompleks sereta jauh. Eksport kunsi iya maya nya gading, millet, bijan enggau nyiur .

Kemaya tu, Mombasa nyadi sebengkah nengeri bepelasarka dagang temuai, endur siti ari rumah nengeri, enggau palan penyangkai kapal ti besai agi sereta padang bilun entarabansa.

Kereban sanding